stanford-oval/wikipedia huggingface dataset:
סודה בנת זמעה
נישואים למוחמד

על פי המסורת האסלאמית, היגרה סודה עם בעלה לחבש בעת ההג'רה, ולאחר חזרתם למכה נפטר בעלה, ומוחמד הציעה לה נישואים דרך שליח. השליח הגיע אליה ושאל אותה "סוד, את רוצה לקבל את ברכתו הגדולה של אללה?", והיא שאלה "מה זה?" והוא אמר "שליח האלוהים מציע לך נישואים". היא אמרה לו שתשמח, והפנתה אותו לאביה כדי לבקש רשות. האב הסכים, והחתונה התקיימה בחודש הרמדאן, מספר חודשים לאחר פטירתה של ח'דיג'ה.
הערות שוליים

↑  List of the wives of the Prophet (ﷺ), Somali Spot | Forum, News, Videos (באנגלית)
↑  PeoplePill, Sawda bint Zamʿa: One of the wives of the Islamic prophet Muhammad - Biography, Life, Family, Career, Facts, Information, peoplepill.com (באנגלית)
| --- | --- |
בקרת זהויות :  VIAF: 90057373   WorldCat (עם VIAF): 90057373
נסיך אסטוריאס

נסיך אסטוריאס (בספרדית: Príncipe de Asturias) או נסיכת אסטוריאס (בספרדית: Princesa de Asturias) הוא תואר המוענק ליורש העצר הספרדי, וקודם לכן ליורש העצר של כתר קסטיליה. נסיכת אסטוריאס הנוכחית היא הנסיכה לאונור, בתו של פליפה השישי, והיא מחזיקה בתואר זה מאז שנת 2014.
התואר נוצר בשנת 1388 במסגרת הסכם שנחתם בין חואן הראשון, מלך קסטיליה לבין ג'ון מגונט, דוכס לנקסטר. בהסכם זה נקבע כי בנו של חואן הראשון יינשא לבתו של דוכס לנקסטר וכי יוענק תואר חדש, נסיך אסטוריאס, ליורש העצר של קסטיליה, בדומה לתארים דומים המוענקים ליורשי עצר בממלכות אחרות (כגון נסיך ויילס באנגליה והדופן בצרפת). וכך בנו של חואן הראשון, הנסיך אנריקה (לימים אנריקה השלישי, מלך קסטיליה), היה הראשון לשאת בתואר נסיך אסטוריאס.
בתחילה הקנה התואר למחזיקו את הבעלות על אדמות נסיכות אסטוריאס, ונסיך אסטוריאס רשאי היה למנות ראשי עיר, שופטים וכו' שייצגו אותו באסטוריאס. ואולם המלכים הקתוליים החליטו לשלול מהתואר את סמכויותיו ולהופכו לתואר כבוד סמלי בלבד, החלטה שקוימה גם על ידי מלכי ספרד שהשתייכו לבית הבסבורג ולבית בורבון (שושלת המלוכה הנוכחית בספרד).
בנוסף לתואר נסיך אסטוריאס, מחזיק יורש העצר הספרדי במספר תארים דומים: נסיך חירונה, נסיך ויאנה, דוכס מונטבלנק, רוזן סרברה ולורד בלגר. תארים אלו מוענקים לו מכוח היותו יורש העצר של ממלכת ספרד ולכן גם של הממלכות ההיסטוריות שאוחדו לממלכת ספרד.
נסיך אסטוריאס מחזיק בתוארו רק כל עוד הוא יורש העצר של מלך ספרד; אם למשל נולד אדם אחר שהופך ליורש העצר על פי סדר ההורשה, התואר עובר מיד אליו. דוגמה ייחודית לכך היא הנסיכה איזבל מבורבון, אשר פעמיים החזיקה בתואר נסיכת אסטוריאס ופעמיים איבדה אותו: בפעם הראשונה היא קיבלה את התואר מיד עם הולדתה ב-1851 והחזיקה בו עד שב-1857 נולד אחיה הצעיר, אלפונסו נסיך אסטוריאס. כאשר אלפונסו הוכתר ב-1875 כאלפונסו השנים עשר, היא הייתה שוב לנסיכת אסטוריאס עד שאיבדה את התואר לטובת בתו הבכורה של המלך, מרסדס, נסיכת אסטוריאס, שמלכה על ספרד במשך מספר חודשים בין פטירתו של אביה ללידתו של אחיה, שהוכתר מייד עם לידתו למלך אלפונסו השלושה עשר.
נסיכת אסטוריאס עומדת בראש קרן נסיך אסטוריאס המעניקה את פרסי נסיך אסטוריאס היוקרתיים, אשר בחלוקתם החל פליפה השישי בעת כהונתו כנסיך אסטוריאס. כמו כן, היא מעניקה בכל שנה את גביע נסיך אסטוריאס, גביע הליגה הספרדית השנייה בכדורסל.
מת'יו ריס

| --- | --- |

מת'יו ריס, יוני 2011
 לידה:  8 בנובמבר 1974 (בן 49) ויילסקארדיף, ויילס, הממלכה המאוחדת
 שם לידה:  Matthew Rhys Evans 
 מדינה:  הממלכה המאוחדת 
 תקופת הפעילות:  מ-1997
 מקום לימודים:  האקדמיה המלכותית לאמנות הדרמה (1996)  Ysgol Gyfun Gymraeg Glantaf 
 בן או בת זוג:  קרי ראסל   קרי ראסל (2013–?) 
 פרסים והוקרה:  פרס אמי לשחקן הטוב ביותר בסדרת דרמה (2018) 
 פרופיל ב-IMDb
 
מת'יו ריס אוונס (באנגלית: Matthew Rhys Evans; נולד ב-8 בנובמבר 1974) הוא שחקן ולשי, ידוע בעיקר מגילום דמותו של קווין ווקר בסדרת הטלוויזיה האמריקאית של רשת ABC "אחים ואחיות", דילן תומאס מ"קצה האהבה" ופיליפ ג'נינגס בסדרה של רשת FX "האמריקאים".
ביוגרפיה

ריס נולד בקארדיף לגלין אוונס, מנהל בית ספר, והלן ריס, מורה לילדים עם צרכים מיוחדים. אחותו הגדולה, רייצ'ל אוונס, היא עיתונאית ב-BBC. בגיל 17, לאחר שגילם את דמותו של אלביס פרסלי במחזה בית ספרי, הוא התקבל לאקדמיה המלכותית לאמנות הדרמה בלונדון.
ביוגרפיה > קריירה

בעת לימודיו, ריס הופיע בסדרת המשטרתית של BBC‏ "Back-Up". הוא חזר לוויילס כדי לשחק בסרט הולשי "Bydd yn Wrol". על תפקידו בסרט הוא זכה בפרס הבאפט"א הולשי.
בינואר 1998, ריס עבר לניו זילנד על מנת לככב בסדרת הדרמה "Greenstone". הוא קיבל תפקיד בסרט "טיטוס", חידוש למחזה טיטוס אנדרוניקוס, בו מככבים אנתוני הופקינס וג'סיקה לאנג, ושיחק בסרט הקומדיה "Whatever Happened to Harold Smith?" לאחר שחזר לוויילס, הוא צילם שני סרטים עם ג'ונתן פרייס: "The Testimony of Taliesin Jones", שמספר על משפחה חד הורית בו הוא שיחק את הבן הבכור, והקומדיה "Very Annie Mary", שבה משחק את נוב לצד רייצ'ל גריפית'ס שבהמשך שיחקה לצדו בסדרה אחים ואחיות, סדרה בכיכובן של זוכת פרס אוסקר סאלי פילד, וקליסטה פלוקהארט, כוכבת הסדרה אלי מקביל.
בשנת 2000, ריס שיחק את התפקיד הראשי בסדרת הדרמה "Metropolis", שמספרת על שישה אנשים בשנות העשרים לחייהם שגרים בלונדון. בשנת 2000, ריס קיבל שבחים מהמבקרים לאחר שכיכב לצד קת'לין טרנר בהצגה הבוגר שמבוססת על סרט בעל אותו השם.
ריס נסע לאירלנד כדי לככב בסרט התקופתי "The Abduction Club". הוא גילם את התפקיד הראשי של דארן דניאלס בסרט "Tabloid", וחזר לניו זילנד כדי להצטלם לסדרת הדרמה האפית של BBC‏ "Lost World". השתתף בין היתר בסרט האימה העצמאי "משמרת מוות", בסרט הפשע הקומי "Fakers" ובסרט העצמאי "אהבה וצרות אחרות" לצד בריטני מרפי. ב-2007, הוא שיחק בסרט "טריטוריית הבתולות" לצד היידן כריסטנסן, טים רות' ומישה ברטון. ב-2008, הוא שיחק את דילן תומאס בסרט האהבה הביוגרפי "קצה האהבה" לצד קירה נייטלי, סיינה מילר וקיליאן מרפי. 
החל משנת 2013, הוא משחק בסדרה "האמריקאים".
ב-12 בספטמבר 2018 זכה ריס בפרס אמי על תפקידו הראשי בסדרה "האמריקאים".
חייו האישיים

ריס יצא בעבר עם השחקנית סיינה מילר. החל מדצמבר 2013, הוא יוצא עם השחקנית קרי ראסל.
ריס חבר ב"תיאטרון היג'ינקס". הוא הודה פעם שהוא מוכן לוותר על קריירת המשחק שלו כדי להיות שחקן רוגבי.
פילמוגרפיה נבחרת

אליזבת (1998) Elizabeth - ללא קרדיט
Whatever Happened to Harold Smith?‏ (1999)
טיטוס (1999) Titus
Sorted ‏(2000)
Very Annie Mary‏ (2001)
העולם שאבד (2001)
Shooters‏ (2002)
The Abduction Club‏ (2002)
משמרת מוות (2002) Deathwatch
Y Mabinogi‏ (2003) - דיבוב
Fakers‏ (2004)
אהבה וצרות אחרות (2006) Love and Other Disasters
שטח בתולין (2007)
קצה האהבה (2008) The Edge of Love
Patagonia‏ (2010)
תעלומת אדווין דרוד (2012)
משחק באש (2015)
מהומה (2015)
העיתון (2017)
מוגלי: אגדת הג'ונגל (2018)
יום יפה בשכונה (2019)
הדו"ח (2019)
האריות שבחבורה (2021) - דיבוב
חומר דוב (2023)
לב הַמַּאְפֵּלְיָה (TBA) - דיבוב
פילמוגרפיה נבחרת > טלוויזיה

A History of Britain‏ (2000) - דיבוב
קולומבו (2003)
אחים ואחיות (2006-2011)
שעיר לעזאזל (2012) - סרט טלוויזיה של ITV
האמריקאים (2013 - 2018)
מוות בפמברלי (2013)
אהבה, מוות וציפורי שיר (2018) - מיני-סדרה
פרי מייסון (2020) - מיני-סדרה
גרמלינס: הסודות של המוגוואי (2023) - דיבוב
אקסטרפולציות (אנ') (2023)
הערות שוליים

↑  עידו ישעיהו‏, טקס פרסי האמי 2018: "משחקי הכס" ו"גברת מייזל המופלאה" זכו בפרסים הגדולים, באתר וואלה, 18 בספטמבר 2018
| פרס אמי לבידור בפריים טיים לשחקן ראשי בסדרת דרמה |
| --- | --- | --- |
| 1956‏-1970 | רוברט יאנג (1956) • רוברט יאנג (1957) • ריימונד באר (1959) • רוברט סטאק (1960) • ריימונד באר (1961) • א.ג'. מרשל (1962) • א.ג'. מרשל (1963) • ביל קוסבי (1966) • ביל קוסבי (1967) • ביל קוסבי (1968) • קרל בץ (1969) • רוברט יאנג (1970) |  |
| 1971‏-1990 | האל הולברוק (1971) • פיטר פאלק (1972) • ריצ'רד תומאס (1973) • טלי סוואלס (1974) • רוברט בלייק (1975) • פיטר פאלק (1976) • ג'יימס גארנר (1977) • אד אסנר (1978) • רון ליבמן (1979) • אד אסנר (1980) • דניאל ג'יי. טראוואנטי (1981) • דניאל ג'יי. טראוואנטי (1982) • אד פלאנדרס (1983) • טום סלק (1984) • ויליאם דניאלס (1985) • ויליאם דניאלס (1986) • ברוס ויליס (1987) • ריצ'רד קיילי (1988) • קרול או'קונור (1989) • פיטר פאלק (1990) |  |
| 1991‏-2010 | ג'יימס ארל ג'ונס (1991) • כריסטופר לויד (1992) • טום סקריט (1993) • דניס פרנץ (1994) • מנדי פטינקין (1995) • דניס פרנץ (1996) • דניס פרנץ (1997) • אנדרה בראואר (1998) • דניס פרנץ (1999) • ג'יימס גנדולפיני (2000) • ג'יימס גנדולפיני (2001) • מייקל צ'יקליס (2002) • ג'יימס גנדולפיני (2003) • ג'יימס ספיידר (2004) • ג'יימס ספיידר (2005) • קיפר סאת'רלנד (2006) • ג'יימס ספיידר (2007) • בריאן קראנסטון (2008) • בריאן קראנסטון (2009) • בריאן קראנסטון (2010) |  |
| 2011-היום | קייל צ'נדלר (2011) • דמיאן לואיס (2012) • ג'ף דניאלס (2013) • בריאן קראנסטון (2014) • ג'ון האם (2015) • ראמי מאלק (2016) • סטרלינג קיי בראון (2017) • מת'יו ריס (2018) • בילי פורטר (2019) • ג'רמי סטרונג (2020) • ג'וש או'קונור (2021) • לי יונג-ג'ה (2022) • קירן קאלקין (2023) ‏•‏‏ הירויוקי סנאדה (2024) |  |
| --- | --- |
בקרת זהויות :  NLI: 987007402401905171  PLWABN: 9810631370105606  BnF: cb150037502 (data)  GND: 140681930  ISNI: 0000 0000 7845 5727  LCCN: no2002031355  MusicBrainz: 9343e1c0-9485-45db-9c37-ff82d6e52c75  NKC: xx0098708  NTA: 345987683  SUDOC: 129444308  VIAF: 12580649   WorldCat (עם VIAF): 12580649 
מת'יו ריס, 2007
סודאן במשחקים הפאראלימפיים

סודאן השתתפה לראשונה במשחקים הפאראלימפיים בארנהם (1980), ומאז השתתפה פעם אחת בלבד, במשחקים הפאראלימפיים אתונה (2004). במשחקי החורף לא נטלה סודאן חלק מעולם.
אל המשחקים הפאראלימפים שנערכו בארנהם בשנת 1980 שלחה סודאן משלחת שכללה 11 ספורטאים (8 גברים ו-3 נשים). המשלחת חזרה עם מדליה פאראלימפית אחת, כשמוחמד אחמד עיסאם זכה במדליית הזהב בהדיפת כדור ברזל (קטגוריה 1B) תוך שהוא קובע שיא פאראלימפי עם 7.05 מטרים.
אחרי 24 שנים בהן לא שלחה סודאן משלחת למשחקים הפאראלימפיים, חזרה המדינה ושלחה משלחת למשחקים שנערכו באתונה בשנת 2004. המשלחת כללה שני ספורטאים (גבר ואישה) שלא הצליחו לזכות במדליה.
ראו גם

סודאן במשחקים האולימפיים
סודאן במשחקים האולימפיים לנוער
הערות שוליים

↑  רשימת המשתתפים באתר הוועד הפאראלימפי הבינלאומי
↑  Arnhem 1980 Paralympic Games Men's Shot Put 1B
↑  רשימת המשתתפים באתונה באתר הוועד הפאראלימפי הבינלאומי
נטבוק

נטבוק (באנגלית: Netbook) הוא מחשב נייד קל משקל וקטן ממדים. מקור השם הוא בפרפרזה על הכינוי המקובל למחשבים ניידים בשפה האנגלית Notebook, תוך שימוש בהלחם עם המילה "נט" (אינטרנט). השם הגנרי נטבע על שם המוצר הראשון מסוג זה - הנטבוק של פסיון (Psion).
מחשבי נטבוק נוטים להיות חלשים ממחשבים ניידים אחרים, אך מנגד - קלים וזולים יותר. קהל היעד שלהם הוא משתמשי ענני מחשוב, אשר לא צריכים כוח עיבוד גדול, או משתמשים אחרים אשר דרישותיהם בתחום זה צנועות.
מאפיינים

מחשבי הנטבוק לרוב שוקלים כקילוגרם וגודלם לרוב קטן מזה של מחשבים ניידים רגילים, על אף שישנן גרסאות באורך של כ-30 ס"מ. כתוצאה, לרוב צג המחשב יהיה קטן מידות אף הוא (לרוב 9-10 אינץ'), ובמידה רבה יכתיב את גודל המחשב עצמו. מקלדת המחשב תהיה אף היא פעמים רבות קטנת מידות ולעיתים בסידור מעט שונה ממקלדות מחשב רגילות, על אף שסידור QWERTY למקשי האותיות נותר בעינו.
עקב הגודל הקטן, והרצון לחסוך באנרגיה ובכך לאפשר אורך חיי סוללה ארוך, יכולת העיבוד גם היא נחותה לרוב מזו של מחשבים ניידים רגילים. רוב מחשבי הנטבוק מתבססים על מעבדי Atom של אינטל או מעבדי AMD ו-VIA Technologies. מגבלות אלו משפיעות בהתאם גם על היכולת לשאת מערכות הפעלה המצריכות כושר עיבוד גבוה, ולכן מקובל במחשבים אלו להשתמש ב-Windows XP או מערכות הפעלה מבוססות לינוקס, בעוד מערכות הפעלה חדישות יותר, כגון Windows Vista, עלולות להכביד על משאבי העיבוד של הנטבוק או, במקרה שאלו מוגבלים במיוחד, לא לפעול כלל.
הנטבוק מתבסס על יכולת התקשרות לרשת האינטרנט, לרוב באמצעים אלחוטיים, לשם ביצוע משימות שונות שאינן יכולות להתבצע על גבי המחשב עצמו. רוב מחשבי הנטבוק מצוידים באמצעי להתחברות WiFi לרשתות מחשבים ולאינטרנט, ולעיתים גם יכולות בלוטות'. הדיסק הקשיח של הנטבוק גם הוא איננו גדול במיוחד, ולעיתים אף אין מדובר בדיסק קשיח של ממש, אלא בזיכרון פלאש. אלו נוטים להכיל כמות זיכרון פנוי קטנה במיוחד, בעוד אחרים, הכוללים דיסק קשיח של ממש, מגיעים לעיתים גם ל-150 ג'יגה בייט ויותר.
בשנת 2011, גוגל השיקה נטבוק ייחודי משלה, המתבסס כמעט לחלוטין על חיבור לאינטרנט, בדומה למחשבי ה-Chromebook שיצרה.
היסטוריה

פסיון היו הראשונים שייצרו נטבוק, ואף טבעו את המונח כמותג למספר מחשבים שיצרו החל באמצע שנות ה-90 של המאה ה-20. עם עליית הדרישה למחשבים ניידים זולים יותר על חשבון יכולת עיבוד, בין השאר בעקבות פרויקט מחשב נייד לכל ילד, החלו בשנות ה-2000 חברות שונות לעסוק בפיתוח מחשבי נטבוק.
פריצת הדרך הייתה ככל הנראה מחשב ה-ee PC של חברת ASUS, שצבר פופולריות רבה לקראת סוף 2007. בעקבות הצלחתו מיהרו חברות נוספות לפתח מחשבי נטבוק, בהן MSI ,Acer ועוד. חברות אחרות, כגון HP ו-דל, יצרו גרסאות "מיני" של המחשבים הניידים הרגילים שלהן. מכירות הנטבוק המשיכו לנסוק ואט-אט החלו לנגוס בנתח השוק של המחשבים הניידים, וב-2009 צפויים להימכר כ-35 מיליון מחשבי נטבוק.
לאחרונה מכירת שוק הנטבוקים החלה לצנוח והטאבלט תפס את מקומם.
הערות שוליים

↑  http://www.futurelooks.com/ces-2009-msi-unveils-the-x320-macbook-air-clone-netbook/
↑  http://www.newlaunches.com/archives/asus_ee_pc_is_americas_most_wanted_christmas_gift.php
↑  http://www.abiresearch.com/press/1355-35+Million+Netbook+Shipments+Expected+in+2009:+An+Era+Begins
| --- | --- |
בקרת זהויות :  NLI: 987007552373705171  LCCN: sh2009008051  NKC: ph559418 
השוואת גדלים: המחשב התחתון הוא מחשב נייד של חברת אפל - MacBook. עליו מונח הנטבוק eee PC של Asus, ועליו קונסולת המשחקים הניידת של נינטנדו - נינטנדו DS.
נחש כיפה

| נחש כיפה |
| --- | --- |
 נחש כיפה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: נחש כיפה
מין:: נחש כיפה
שם מדעי
 Macroprotodon cucullatus
תחום תפוצה


נחש כיפה (שם מדעי: Macroprotodon cucullatus) הוא מין של נחש ממשפחת הזעמניים שאנדמי לאגן הים התיכון. הוא חי באלג'יריה, מצרים, ישראל, איטליה, לוב, מרוקו, פורטוגל, ספרד, ותוניסיה
מאפיינים

אורכו של נחש הכיפה 55 סנטימטר, ולו קשקשים חלקים. צבע גופו צהוב-אדמדם, לעיתים עם נקודות שחורות, ועל ראשו יש כתם שחור שנראה כמו כיפה ומכאן שמו. הוא חי ביערות ממוזגים, שטחים פתוחים, שדות, אזורי חקלאות ואף בתוך ערים. הוא פעיל לילה ואוכל לטאות קטנות, יונקים קטנים ולעיתים ציפורים קטנות וביצי ציפורים.
בעונת הרבייה, לאחר ההזדווגות הנקבה מטילה 2-6 ביצים מתחת לאבן או בתוך צמחייה עבה. הצעירים בוקעים לאחר 8 שבועות, כשאורכם נע בין 12 ל 16 סנטימטר. הארס שלהם חלש מאוד ולא מסוכן לבני אדם.
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 185-186
הערות שוליים

↑  נחש כיפה באתר הרשימה האדומה של IUCN
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
נחש מים (קבוצת כוכבים)

| נחש מים Hydra |
| --- | --- |
  מפת קבוצת הכוכבים נחש מים
 סמליות:  מפלצת ים
 עלייה ישרה:  8-15 שעות
 נטייה:  °‏20-
 שטח נראה:  1303 מעלות מרובעות
 דירוג שטח נראה:  במקום ה־1
 מספר כוכבים בבהירות נראית < 3:  2
 הכוכב הבהיר ביותר:  α בנחש מים (אלפארד)
 בהירות נראית הכוכב הבהיר:  1.98
 מטר מטאורים:  α הידריסים ו-σ הידריסים
 מערכות כוכבים גובלות:  אריה  בתולה  גביע  זאב (פינתי)  חד קרן  ירכתי הספינה  כלב קטן  מאזניים  מצפן  משאבה  סקסטנט  סרטן  עורב  קנטאור
 נראית בין קוי הרוחב °‏54 ו־°‏83- מומלץ לצפות בשעה 21:00 במהלך חודש אפריל
קבוצת הכוכבים נחש מים היא קבוצת הכוכבים הגדולה ביותר מבין 88 הקבוצות והיא משתרעת לאורך יותר מ-100° מראשה ועד לקצה זנבה. אף על פי כן, זו קבוצה לא מרשימה במיוחד ובה רק שני כוכבים עם בהירות נראית בדרגה מתחת ל-3. הקבוצה היא אחת מ-48 הקבוצות שהוגדרו על ידי תלמי.
כוכבים חשובים

α בנחש מים (אלפארד) הוא הכוכב הבהיר ביותר בקבוצה. זהו ענק כתום שבהירותו הנראית היא מדרגה 2.
γ בנחש מים הוא הכוכב השני בבהירותו בקבוצה. זהו ענק צהוב עם בהירות מדרגה 3.
R בנחש מים הוא ענק אדום ומשתנה מירה, שבהירותו נעה בין דרגה 4 לדרגה 10 במחזוריות של 386 ימים.
U בנחש מים הוא כוכב משתנה לא-סדיר איטי בצבע אדום שבהירותו משתנה בין דרגות 5 ו-6.
ε בנחש מים הוא כוכב כפול המורכב מכוכב צהוב בבהירות מדרגה 3 ובן זוג כחול מדרגה 7.
גרמי שמים נוספים

M48 הוא צביר פתוח בהיר יחסית המכיל כ-80 כוכבים בבהירות מדרגה 9 וחלשים יותר, המסודרים בצורת משולש.
M68 הוא צביר כדורי הנמצא במרחק של כ-33,000 שנות אור וניתן לצפייה באמצעות משקפת.
גלקסיית גלגל הרוח הדרומית (M83) היא גלקסיית מוט ספירלית הנמצאת במרחק כ-15 מיליון שנות אור מכדור הארץ ושייכת לקבוצת M83 שנקראת על שמה. הגלקסיה בהירה יחסית וניתן לראותה באמצעות משקפת.
NGC 3242 היא ערפילית פלנטרית בבהירות מדרגה 9. הערפילית נראית בטלסקופ כדיסקה בצבע כחול-ירקרק ומכונה "הרוח של צדק" בשל המראה הדומה לכוכב הלכת כפי שהוא נראה בטלסקופ.
ESO 510-G13 היא גלקסיה ספירלית במרחק של כ-150 מיליון שנות אור מכדור הארץ. ענן האבק המשווני מעוקם במידה משמעותית, דבר היכול לציין ש-ESO 510-G13 הושפעה על ידי גלקסיה אחרת. אם זה המקרה, גלקסיה זו תספק הדגמה מצוינת לעיוותים שנגרמים על ידי גלקסיות המשפיעות אחת על השנייה.
מיתולוגיה

במיתולוגיה היוונית זוהתה הקבוצה עם הידרה - המפלצת מרובת הראשים שחוסלה על ידי הרקולס באחת מ-12 המטלות שלו. באגדה אחרת היא זוהתה עם נחש המים שהביא העורב כאשר נשלח על ידי אפולו להביא מים בגביע מהנהר אך התמהמה בדרכו וחיפש תירוץ לאיחור. אפולו, שכעס על האיחור ועל השקר, קיבע כעונש את העורב, הגביע ונחש המים כקבוצות כוכבים סמוכות בשמים.
מצלמת רכב

שתי מצלמות רכב בשמשה קדמית
מצלמת רכב, מצלמת לוח מחוונים או ניטור נתוני נסיעה (EDR) היא מצלמה המקליטה ברציפות את סביבת הרכב במהלך הנסיעה, מקדימה או מהצדדים.
מצלמות רכב יכולות לספק ראיות וידאו במקרה של תאונת דרכים ומשחיתנות.
מצלמה קדמית בעלת עדשה רחבה של 130, 170 מעלות או יותר, עשויה להיות מחוברת לשמשה הקדמית הפנימית, למראה האחורית או לחלק העליון של לוח המחוונים. מצלמה אחורית מותקנת בדרך כלל בחלון האחורי או על לוחית הרישוי,עם הצגת הווידאו בצג המצוי בתוך המכונית.
מצלמות רכב מסוימות כוללות מצלמה שמצלמת את פנים המכונית ב-360 מעלות, בדרך כלל בצורה מעגלית, ויכולות לשלוח תמונות וידאו אוטומטית באמצעות תקשורת סלולרית.
הרזולוציה תקבע את האיכות הכוללת של הסרטון. Full HD או 1080p (1920 × 1080) הוא סטנדרט למצלמות HD מקוונות. מצלמות רכב עשויות להיות בעלות 1080p, 1296p, 1440p, או רזולוציה גבוהה יותר עבור מצלמה קדמית ו- 720p למצלמה אחורית וכוללות צמצם f / 1.8 ומצב צילום בתנאים של תאורה חלשה.
סוגים

לפי שדה ראייה ממוקד:
מבט חיצוני להקלטת הצד הקדמי בלבד, הצד האחורי וכו '.
צילום תא הנוסעים.
כמה מצלמות פנימיות כוללות מסך שניתן לחבר למראה הפנימית, תוך שימוש בטבעות או רצועות, או כתחליף ישיר למראה עצמה. אחרות נצמדות לשמשה הקדמית, או למשטחים פנימיים מתאימים אחרים.
מצלמות רכב רבות כוללות סוללה נטענות (אנ'), שאינן נחוצות בעת חיבור לשקע מצבר הרכב (אנ') או לכבלים.
פונקציות

כדי להבטיח שקובצי הווידאו המוקלטים לא ייפגעו לאחר ההקלטה, ניתן לחתום את הסרטונים בצורה מוגנת.
כדי להבטיח מעקב חניה 24 שעות ביממה כאשר יש מגבלת נפח אחסון, ניתן להשתמש בגלאי תנועה להקלטההמפעיל את המצלמה רק כאשר מתגלה אדם או רכב המתקרב, על מנת לחסוך באנרגיה ובאמצעי אחסון.[דרוש מקור]
ניתן לכלול מערכת סיוע לנהגים מתקדמת ADAS ושמירת מיקום החנייה.
חיישן G

מצלמות רכב עם חיישן G מבטיחות שהמצלמה תצלם הקלטות נפרדות.
גלאי רדאר

גלאי רדאר (אנ') המשולב במצלמה מגיב לרדארים של המשטרה, ומזהיר את הנהג על ידי אות קולי.
מסך

מצלמות רכב מסוימות כוללות מסכי מגע.
SD, לוויין ואלחוטי

מצלמות רכב בדרך כלל משתמשות בכרטיסי MicroSDHC או MicroSDXC ברמה 10 ומעלה, בדרך כלל עם זיכרון פנימי של 16 ג'יגה ומעלה, או בזיכרון פנימי כדי לשמור וידאו.
יכולת הטבעה של קואורדינטות GPS כלולה ברוב מצלמות הרכב (חלקם זקוקים לאנטנת GPS חיצונית, אולם מערכות אחרות של מצלמות רכב כוללות GPS מובנה), ואחרות כוללות ניווט GPS (מקוון או לא).
מצלמות רכב מסוימות כוללות קישוריות Wi-Fi, בלוטות' ו-4G .
עבור בלוטות' ופקודות הקלטה קולית, מיקרופון מובנה כלול.
מצלמה משולשת 4G (המכונה גם עדשות משולשות ומצלמות תלת-כיווניות) על המראה האחורית הופכות לזמינות יותר (2 מצלמות קדמיות - אחת כ-170 מעלות עד לרמת שיא, 360 מעלות לצדדים ודלתות ומצלמה אחורית) .
4G משמש לשליחת הודעות, שיחות, תמונות וסרטוני וידאו במצב מעקב חניה. בדרך כלל מצלמת 360 מעלות שנייה משמשת לתיעוד הצדדים הקדמיים של החלונות של המכונית ופנים המכונית.
כמו כן, 4G משמש לשליחת הודעה כאשר רמת הסוללה ברכב נמוכה.
חיווט

מצלמות רכב פועלות בדרך כלל באמצעות מערכת החשמל של הרכב, וממירות את 13.8V למחבר USB 5V. ניתן לחבר את מצלמות הרכב דרך שקע מצית הסיגריה, או לחבר ישירות למערכת החשמל, ולשחרר את שקע החשמל לשימושים אחרים.
תרבות

מצלמות רכב נפוצות ברוסיה כשומרות מפני שחיתות משטרתית (אנ') והונאות ביטוח (אנ'), שכן הן מספקות ראיות נוספות. הן נקראו "בכל מקום" ו"אובססיה מקוונת", והיו כל כך נפוצות עד כי צילומי מצלמת רכב היו הקטעים הנפוצים ביותר של פגיעת המטאור ברוסיה (2013) בפברואר 2013, שתועד מתריסר זוויות לפחות. סרטונים רבים המראים התרסקות רכב וכלי טיס, שיחות קרובות וניסיונות להונאת ביטוח הועלו לאתרי שיתוף חברתיים כמו יוטיוב, פייסבוק, טוויטר, יאנדקס ואתרים אחרים.
בבריטניה, מכירות מצלמות הרכב זינקו בשנת 2015, שהיה שיא בצמיחה בצריכת מוצרי אלקטרוניקה, כאשר המכירות עלו ב-395%.
בסין, מצלמות רכב היו ידועות היטב בגלל אירוע דרמטי של זעם בכביש.
מצלמות רכב גם לכדו תאונות אוויריות רבות, כגון טיסה 102 של נשיונל איירליינס (אנ') בשנת 2013 וטיסה 235 של טרנס-אסיה איירווייז בשנת 2015.
חוקיות

בעוד שמצלמות רכב צוברות פופולריות כדרך להגנה מפני עיוות עובדות, הן מביאות גם לביקורת בנוגע לשמירת פרטיות. הדבר בא לידי ביטוי בחוקי מדינות שונות בדרכים שונות ומנוגדות[דרוש מקור].
השימוש במשטרה

מחלקות משטרה משתמשות במצלמות רכב ברכבי המשטרה כדי לאסוף ראיות במהלך עצירות תנועה ומרדפי מכוניות. מערכות הפעלה של מצלמות מסוימות ניתנות להפעלה אוטומטית כאשר נורות חירום או צפירה של רכב המשטרה נדלקות. פירוש חוקי חופש המידע אומר שניתן לצלם תמונות בנסיבות מסוימות, וזה יכול להיות כלי חשוב בדיווח על פעולות המשטרה.
ראו גם

Android Auto
מצלמת IP
הערות שוליים

↑  Lavrinc, Damon (2013-02-15). "Why Almost Everyone in Russia Has a Dash Cam". Wired.
↑  Galperina, Marina (2012-06-13). "Why Russians Are Obsessed With Dash-Cams". Jalopnik.com. אורכב מ-המקור ב-18 בפברואר 2013. נבדק ב-2014-02-12. {{cite web}}:  (עזרה)
↑  "Russian dash cam video: From stunning to bizarre". CBS News. 2013-02-18. נבדק ב-2014-02-12.
↑  "Dash cam sales grow faster than tablets and digital cameras in 2015". נבדק ב-2016-07-08.
↑  "Most Chinese internet users think female driver who was brutally assaulted in road rage attack DESERVED to be beaten after video shows her aggressive lane changing". נבדק ב-2017-05-13.
↑  AEROpress BG (2013-04-30), National Air Cargo's Boeing 747-400 freighter crash in Afghanistan, נבדק ב-2018-07-15
↑  McCormick, Rick; Vincent, James. "Dashcams capture dramatic footage of Taiwanese plane crash". The Verge. נבדק ב-16 באוגוסט 2019. {{cite web}}:  (עזרה)
↑  "Cross-Examining Film". ssrn.com.
↑  "Local police support dash cam policies, protecting citizens and officers". KHOU. 25 באפריל 2012. אורכב מ-המקור ב-2016-03-04. נבדק ב-2020-05-13. {{cite web}}:  (עזרה)
↑  "LAPD officers tampered with in-car recording equipment, records show". latimes.
↑  "Court orders state police to hand over cruiser dash cam video of crash scene". PennLive.com.
↑  "Court rulings bolster public access to police videos". splc.org.
משה אברהם יפה

הרב ד״ר משה אברהם (מוריס) יפה (כ"א בניסן ה'תרע"ז, 13 באפריל 1917 - ב' בסיוון ה'תשמ"ו, 9 ביוני 1986), הידוע בכינויו המייג׳ור, היה הרב הצבאי הראשי של הבריגדה היהודית בתקופת מלחמת העולם השנייה. בנוסף, היה מייסד, המנהל הכללי וחבר הנהלת היכל שלמה בירושלים, ולאחר מכן ייסד את בית הכנסת הגדול בירושלים. בנוסף הקים למעלה מ-60 בתי כנסת ומרכזים קהילתיים ברחבי הארץ והעולם.
ראשית חייו

נולד בסלפורד הסמוכה למנצ׳סטר באנגליה ב-13 באפריל 1916. הוריו, ר׳ זאב חב״ד ולאמו גולדה בת רבי שניאור זלמן אדלמן היגרו לשם מליטא. כאשר היה צעיר, עברה המשפחה מסלפורד לעיר מנצ׳סטר הסמוכה שם גדל. אף על פי שאביו היה רב, הוא לא רצה להתפרנס מהרבנות ולכן עבד במפעל לייצור מעילי גשם. בהמשך נבחר אביו לכהן כיושב-ראש (מיניסטר) של בית הכנסת המרכזי בעיר.
משה אברהם (מוריס) יפה, קיבל חינוך מסורתי, למד בבית ספר פרטי יהודי במנצ'סטר ובהמשך למד תורה בישיבת מנצ׳סטר. מגיל צעיר ספג משה את ערכי הציונות.
את הקריירה שלו החל כבר בגיל 13 כאשר התבקש למלא את מקומו של חזן שחלה, הוא הלך עם אביו לנהל את המשא ומתן הכספי, במהלכו שאל אביו האם בית הכנסת ייתן למשה שופר. נשיא בית הכנסת, שלא היה תלמיד חכם גדול ענה כי משה יצטרך להביא ״את הכלים של עצמו״. עבור משה זו הייתה חוויה קשה, להיווכח כי נשיא הקהילה אינו יודע מה זה שופר של ימים נוראים.
כבר מגיל צעיר היה משה ציוני דתי בעל הכרה רוחנית ופוליטית מפותחת. הוא היה פעיל במסגרת תנועת הציונות הדתית, ותרם רבות לקהילה היהודית בפעילותו. כבר מנעוריו היה מעורב בכמה וכמה תפקידים וערוצי עשייה: הוא היה בין המייסדים של תנועת ״תורה ועבודה״, הוא כיהן כיושב-ראש אזורי של התנועה במנצ׳סטר, ואף העפיל לתפקיד סגן יושב-ראש ההנהלה הארצית של התנועה. בהמשך עשייתו, נבחר כחבר הנהלת הוועד הציוני של יהודי מנצ׳סטר, כיהן כסגן יושב-ראש הסתדרות ״המזרחי״ - ״הפועל המזרחי״ בממלכה המאוחדת.
בנוסף על כל אלה, בזכות כישרונו המילולי הביא אותו להיות נואם מטעם משרד ההסברה של ממשלת בריטניה.
בשנת 1938, כשבאוויר כבר עולים פעמי מלחמת העולם השנייה, נשלח משה כנציג אוניברסיטת מנצ'סטר לוועידה בינלאומית בז'נבה שעסקה באנטישמיות. במרוצת השנים יהיה נושא האנטישמיות לאחד הבולטים מבין עיסוקיו.
השכלה

למד בישיבת מנצ׳סטר, ולאחר מכן השתלם בהשכלה כללית באוניברסיטת מנצ'סטר, למד תורת המשפט ובתום לימודיו הוסמך כעורך דין ועיתונאי.